Эльмира Суханбердиева ұстаздық етуі мүмкін
DATE: 12:05, 10 Шілде 2019 | GMT +5
TITLE: Эльмира Суханбердиева ұстаздық етуі мүмкін
URL: https://kaz.inform.kz/news/el-mira-suhanberdieva-ustazdyk-etui-mumkin_a3546379/
META: DATE: 12:05, 10 Шілде 2019 | GMT +5
TOTAL WORDS: 140
AUTHOR(S):
TEXT: Тілшілер қауымы Э. Суханбердиевадан қандай салада жұмыс істеуге ниетті екенін сұрады. «Кәсіпкерлікпен айналысуға мүмкіндік бар, сондай-ақ ұстаздық етуге болады», - деді ол. Сонымен қатар, ол сот үкіміне шағым түсіру үшін Жоғарғы сотқа жүгінуге ниетті екенін атап өтті. Айта кетейік, бүгін елордада ҚР Білім және ғылым вице-министрі болған Эльмира Суханбердиеваға қатысты сот үкімі шықты. Оған 2500 АЕК көлемінде айыппұл тағайындау шешімі шығарылды. Жалпы, ол 5 948 900 теңгені төлеуге міндеттелді. Сонымен қатар, өмір бойына мемлекеттік қызметте, сотта, Ұлттық банкте, жергілікті өзін-өзі басқару органдарында және мемлекет үлесі 50% асатын өзге де мемлекеттік ұйымдарда - ұлттық холдингтер, ұлттық даму институттарында жұмыс істеу құқығынан айырылды. Бұдан бұрын хабарланғандай, Эльмира Суханбердиева сыбайлас жемқорлық күдігімен ұсталды және 2 айға қамауға алынды. ҚР Сыбайлас жемқорлыққа қарсы іс-қимыл ұлттық бюросы Эльмира Суханбердиеваға қатысты сотқа дейінгі тергеу амалдарын бастады. 9 шілде күні сот отырысы өтіп, ол өз кінәсін мойындады
